Száma:  .../ 2016
A BALATON-FELVIDÉKI SZOCIÁLIS, GYERMEKJÓLÉTI ÉS HÁZIORVOSI ÜGYELETI SZOLGÁLAT
Szervezeti Működési Szabályzatának
módosító okirata
1.) Az SZMSZ II. fejezete „Az intézmény alapvető adatai” 13. d) pontjának címe „A Család- és gyermekjóléti szolgáltatás tekintetében” címre módosul, Hegymagas, Szigliget településekkel egészül ki, Gyulakeszi és Zalahaláp települések kikerülnek az ellátási területből.
2.) Az SZMSZ II. fejezete „Az intézmény alapvető adatai” 15) pontja az alábbiakkal egészül ki: 

15.) Jogszabályban meghatározott közfeladata:
Családsegítés és gyermekjóléti szolgáltatás
3.) Az SZMSZ III. fejezete „Az intézmény feladat, szervezeti felépítésének leírás” a következőkkel egészül ki:
Az intézmény szociális alapszolgáltatások házi segítségnyújtás, szociális étkeztetés, támogató szolgáltatás, valamint a Család- és Gyermekjóléti Szolgálat keretében családsegítés, és a gyermekjóléti szolgáltatás - feladatait látja el.  
Családsegítés és gyermekjóléti szolgáltatás

A családsegítés és a gyermekjóléti szolgáltatás integrált szervezeti keretben, összehangolt szakmai tartalommal család- és gyermekjóléti szolgálatként működik.

A Család és gyermekjóléti szolgáltatás feladata

· A feladatellátásra társult települések területén élő gyermekek részére a gyermeki jogok érvényesülésének biztosítása, valamint a gyermekek életkori sajátosságainak megfelelő gondozás-nevelés figyelemmel kísérése, gyermekek családban történő nevelkedésének elősegítése, veszélyeztető körülmények megelőzése, a kialakult veszélyeztető körülmények megszűntetésében való közreműködés;

· A szociális és mentálhigiénés problémák miatt veszélyeztetett, illetve krízishelyzetben lévő személyek, családok életvezetési képességének megtartása, az ilyen helyzethez vezető okok megelőzése, valamint a krízishelyzet megszüntetésének elősegítése;

· Figyelemmel kísérni a lakosság életvezetését, az egyén és család között felmerülő konfliktusokat, felkutatni azok megoldási módját.

Mindezek érdekében feladatunk a családsegítés és a gyermekjóléti szolgáltatás biztosítása.

4.) Az SZMSZ III. fejezete „Az intézmény feladat, szervezeti felépítésének leírás” „Házi segítségnyújtás” része a következőkkel egészül ki:
Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

A házi segítségnyújtás keretében szociális segítést vagy személyi gondozást kell nyújtani.

Szociális segítés keretében biztosítani kell

a) a lakókörnyezeti higiénia megtartásában való közreműködést,

b) a háztartási tevékenységben való közreműködést,

c) a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

d) szükség esetén a bentlakásos szociális intézménybe történő beköltözés segítését.

Személyi gondozás keretében biztosítani kell
a) az ellátást igénybe vevővel a segítő kapcsolat kialakítását és fenntartását,

b) a gondozási és ápolási feladatok elvégzését,

c) a szociális segítés feladatait.

5.) Az SZMSZ IV. fejezetének „Belső szervezeti tagozódás, a szervezeti egységek megnevezése és feladatköre” részben a „Családgondozók feladatai”, Családsegítők feladatai szövegre módosul.
6.) Az SZMSZ IV. fejezetének „Belső szervezeti tagozódás, a szervezeti egységek megnevezése és feladatköre” részben a „Házi gondozó feladatai” rész a következőkkel egészül ki:
· Képesítésének megfelelően elvégzi a házi segítségnyújtás körébe tartozó szociális segítéssel és személyi gondozással összefüggő tevékenységeket:

Szociális segítés keretében:

· a lakókörnyezeti higiénia megtartásában való közreműködést,

· a háztartási tevékenységben való közreműködést,

· a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

· szükség esetén a bentlakásos szociális intézménybe történő beköltözés segítését.

Személyi gondozás keretében:

· a segítő kapcsolat kialakítását és fenntartását,

· a gondozási és ápolási feladatok elvégzését,

· a szociális segítés szerinti feladatokat.

7.) Az SZMSZ VII. fejezetének „Intézményi fórumok” „Esetmegbeszélések részben a „Gyermekjóléti Szolgálat”, Család- és Gyermekjóléti Szolgálat szövegre módosul.
8.) Jelen Szervezeti és Működési Szabályzatot a Tapolca Környéki Önkormányzati Társulás Társulási Tanácsa 2016. január 28-án megtartott ülésén …………. T.T. számú határozatával elfogadta. A módosítás 2016. január 29-én lép hatályba, ezzel egyidejűleg a Tapolca Környéki Önkormányzati Társulás Társulási Tanácsa által a 35/2015. (VII.23) T.T. számú határozatával elfogadott SZMSZ hatályát veszti.

Tapolca, 2016. január 28.
Tóth Csaba

